bolesť po extrakcii zuba
Dobry den, som po extrakcii 8cky, uzil som liek valetol, moc to nezabere. Mozem si po 4 hodinach dat radsej novalgin 500 s kombinaciou neurol 0.5.Dakujem.
Dobrý deň,
ďakujeme za Vašu otázku.
V prípade nedostatočného účinku lieku Valetol je možné užiť Novalgin najskôr po 4 hodinách.
Liek Neurol nie je určený na liečbu bolesti. Používa sa u dospelých na liečbu príznakov úzkosti, ktoré sú závažné, obmedzujúce alebo predstavujú pre pacienta extrémnu záťaž. Súbežným užívaním Novalginu a Neurolu bola pozorovaná klinicky stredne závažná interakcia v dôsledku ktorej sa môže znížiť účinok lieku Neurol. O súbežnej liečbe uvedených liekov je potrebné, aby bol informovaný jeden ošetrujúci lekár. Ak o nich nemá vedomosť, je potrebné vhodnosť kombinácie liekov s ním konzultovať.
Prajem skorú úľavu od ťažkostí.
S pozdravom
PharmDr. Veronika Kiabová